CELEX: 32015R2173
Language: sk
Date: 2015-11-24 00:00:00
Title: Nariadenie Komisie (EÚ) 2015/2173 z 24. novembra 2015, ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný štandard finančného výkazníctva 11 (Text s významom pre EHP)

25.11.2015   
            
            
               SK
            
            
               Úradný vestník Európskej únie
            
            
               L 307/11
            
         NARIADENIE KOMISIE (EÚ) 2015/2173
   z 24. novembra 2015,
   ktorým sa mení nariadenie (ES) č. 1126/2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy, pokiaľ ide o medzinárodný štandard finančného výkazníctva 11
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (1), a najmä jeho článok 3 ods. 1,
   keďže:
   
               (1)
            
            
               Nariadením Komisie (ES) č. 1126/2008 (2) sa prijali určité medzinárodné štandardy a interpretácie, ktoré existovali k 15. októbru 2008.
            
         
               (2)
            
            
               Dňa 6. mája 2014 Rada pre medzinárodné účtovné štandardy uverejnila zmeny medzinárodného štandardu finančného výkazníctva (IFRS) 11 Spoločné dohody s názvom Účtovanie nadobudnutia podielov v spoločných prevádzkach. Prostredníctvom týchto zmien sa stanovujú nové usmernenia týkajúce sa účtovania nadobudnutia podielov v spoločnej prevádzke, pričom spoločná prevádzka predstavuje podnik.
            
         
               (3)
            
            
               Zmeny štandardu IFRS 11 obsahujú niektoré odkazy na štandard IFRS 9, ktorý sa v súčasnosti nemôže uplatňovať, keďže štandard IFRS 9 Únia neprijala. Ako sa stanovuje v prílohe k tomuto nariadeniu, každý odkaz na štandard IFRS 9 by sa mal preto vykladať ako odkaz na štandard IAS 39 Finančné nástroje: vykazovanie a oceňovanie.
            
         
               (4)
            
            
               Konzultácie s Európskou poradnou skupinou pre finančné výkazníctvo potvrdzujú, že zmeny štandardu IFRS 11 spĺňajú kritériá na prijatie stanovené v článku 3 ods. 2 nariadenia (ES) č. 1606/2002.
            
         
               (5)
            
            
               Nariadenie (ES) č. 1126/2008 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Regulačného výboru pre účtovníctvo,
            
         PRIJALA TOTO NARIADENIE:
   Článok 1
   1.   Medzinárodný štandard účtovného výkazníctva (IFRS) 11 Spoločné dohody, ktorý sa nachádza v prílohe k nariadeniu (ES) č. 1126/2008, sa mení v súlade s prílohou k tomuto nariadeniu.
   2.   Ako sa stanovuje v prílohe k tomuto nariadeniu, každý odkaz na štandard IFRS 9 sa vykladá ako odkaz na štandard IAS 39 Finančné nástroje: vykazovanie a oceňovanie.
   Článok 2
   Každá spoločnosť začne uplatňovať zmeny uvedené v článku 1 najneskôr od dátumu začiatku svojho prvého účtovného obdobia, ktoré sa začína 1. januára 2016 alebo neskôr.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 243, 11.9.2002, s. 1.
   
      (2)  Nariadenie Komisie (ES) č. 1126/2008 z 3. novembra 2008, ktorým sa v súlade s nariadením Európskeho parlamentu a Rady (ES) č. 1606/2002 prijímajú určité medzinárodné účtovné štandardy (Ú. v. EÚ L 320, 29.11.2008, s. 1).
   
      PRÍLOHA
      
         Účtovanie nadobudnutia podielov v spoločných prevádzkach
      
      (Zmeny IFRS 11)
      
         
            „Reprodukcia povolená v rámci Európskeho hospodárskeho priestoru. Všetky existujúce práva vyhradené mimo EHP, s výnimkou práva reprodukovania na účely osobného použitia alebo iného riadneho nakladania. Ďalšie informácie je možné získať od IASB na adrese www.iasb.org“
         
      
      
         Zmeny IFRS 11 Spoločné dohody
         
      
      Pridáva sa odsek 21 A. Odseky 20–21 sú uvedené pre porovnanie, nie sú však zmenené.
      
         Spoločné prevádzky
      
      
               
                  
                     20.
                  
               
               
                  Spoločný prevádzkovateľ vykáže v súvislosti so svojim podielom na spoločnej prevádzke:
                  
                              
                                 a)
                              
                           
                           
                              
                                 svoje aktíva vrátane svojho podielu na akýchkoľvek aktívach vlastnených spoločne,
                              
                           
                        
                              
                                 b)
                              
                           
                           
                              
                                 svoje záväzky vrátane svojho podielu na akýchkoľvek záväzkoch vzniknutých spoločne,
                              
                           
                        
                              
                                 c)
                              
                           
                           
                              
                                 svoj výnos z predaja svojho podielu produkcie zo spoločnej prevádzky,
                              
                           
                        
                              
                                 d)
                              
                           
                           
                              
                                 svoj podiel na výnose z predaja produkcie spoločnou prevádzkou a
                              
                           
                        
                              
                                 e)
                              
                           
                           
                              
                                 svoje náklady vrátane svojho podielu na nákladoch vynaložených spoločne.
                              
                           
                        
            
               
                  21.
               
               
                  Spoločný prevádzkovateľ účtuje aktíva, záväzky, výnosy a náklady týkajúce sa jeho podielu v spoločnej prevádzke v súlade so štandardmi IFRS uplatniteľnými na konkrétne aktíva, záväzky, výnosy a náklady.
               
            
               
                  21 A
               
               
                  Keď účtovná jednotka nadobudne podiel v spoločnej prevádzke, v ktorej činnosť v spoločnej prevádzke predstavuje podnik, ako je vymedzené v IFRS 3, uplatňuje v rozsahu svojho podielu v súlade s odsekom 20 všetky zásady účtovania podnikových kombinácií uvedené v IFRS 3 a v iných IFRS, ktoré nie sú v rozpore s usmerneniami v tomto IFRS, a zverejní informácie, ktoré sú požadované v IFRS pre podnikové kombinácie. Toto sa vzťahuje na nadobudnutie počiatočného podielu a ďalších podielov v spoločnej prevádzke, v ktorej činnosť spoločnej prevádzky predstavuje podnik. Účtovanie nadobudnutia podielu v takejto spoločnej prevádzke je špecifikované v odsekoch B33A–B33D.
               
            V prílohe B sa hlavný názov uvedený pred odsekom B34 mení a pridávajú sa odseky B33A–B33D a ich príslušné názvy.
      
         Účtovná závierka strán spoločnej dohody (odseky 21A–22)
      
      
         Účtovanie nadobudnutia podielov v spoločných prevádzkach
      
      
               
                  B33A
               
               
                  Keď účtovná jednotka nadobudne podiel v spoločnej prevádzke, v ktorej činnosť spoločnej prevádzky predstavuje podnik, ako je vymedzené v IFRS 3, uplatňuje v rozsahu svojho podielu v súlade s odsekom 20 všetky zásady účtovania podnikových kombinácií uvedené v IFRS 3 a v iných IFRS, ktoré nie sú v rozpore s usmerneniami v tomto IFRS, a zverejní informácie, ktoré sú požadované v IFRS pre podnikové kombinácie. Zásady účtovania podnikových kombinácií, ktoré nie sú v rozpore s usmerneniami uvedenými v tomto IFRS, zahŕňajú, ale nie sú obmedzené na:
                  
                              a)
                           
                           
                              oceňovanie identifikovateľných aktív a záväzkov reálnou hodnotou, okrem položiek, pre ktoré sú uvedené výnimky v IFRS 3 a v iných IFRS;
                           
                        
                              b)
                           
                           
                              vykazovanie nákladov súvisiacich s nadobudnutím ako nákladov v obdobiach, v ktorých sú náklady vynaložené a v ktorých sú služby prijaté, s výnimkou prípadov, keď sa náklady na emisiu dlhových alebo majetkových cenných papierov vykazujú v súlade s IAS 32 Finančné nástroje: prezentácia a s IFRS 9; (1) Ak účtovná jednotka uplatní tieto zmeny, ale zatiaľ neuplatňuje IFRS 9, každý odkaz v týchto zmenách na IFRS 9 sa považuje za odkaz na štandard IAS 39
                           
                        
                              c)
                           
                           
                              vykazovanie odložených daňových pohľadávok a odložených daňových záväzkov vyplývajúcich z prvotného vykázania aktív alebo záväzkov, s výnimkou odložených daňových záväzkov vyplývajúcich z prvotného vykázania goodwillu, ako sa vyžaduje v IFRS 3 a IAS 12 Dane z príjmov pre podnikové kombinácie;
                           
                        
                              d)
                           
                           
                              vykazovanie prípadného prevedeného zvýšeného plnenia v podobe rozdielu medzi hodnotami identifikovateľného majetku k dátumu nadobudnutia a prevzatých záväzkov, ako goodwill; a
                           
                        
                              e)
                           
                           
                              vykonanie testu na zníženie hodnoty peňazotvornej jednotky, ku ktorej sa alokoval goodwill, a to najmenej raz ročne ako aj vždy, keď existuje náznak, že by hodnota jednotky mohla byť znížená, ako to požaduje IAS 36 Zníženie hodnoty majetku v prípade goodwillu nadobudnutého v rámci podnikovej kombinácie.
                           
                        
            
               
                  B33B
               
               
                  Odseky 21A a B 33A sa uplatňujú aj na vytvorenie spoločných prevádzok, avšak len v tých prípadoch, ak jedna zo strán, ktoré sa zúčastňujú na spoločnej prevádzke, vloží do spoločnej prevádzky pri jej založení existujúci podnik, ako je vymedzené v IFRS 3. Tieto odseky sa neuplatňujú na vytváranie spoločnej prevádzky v prípade, že všetky strany, ktoré sa podieľajú na spoločnej prevádzke, vložia do spoločnej prevádzky pri jej založení iba aktíva alebo skupiny aktív, ktoré nepredstavujú podniky.
               
            
               
                  B33C
               
               
                  Spoločný prevádzkovateľ môže zvýšiť svoj podiel v spoločnej prevádzke, v ktorej činnosť spoločnej prevádzky predstavuje podnik, ako je vymedzené v IFRS 3, a to získaním dodatočného podielu v spoločnej prevádzke. V takýchto prípadoch sa predtým vlastnené podiely v spoločných prevádzkach opätovne neoceňujú, ak spoločný prevádzkovateľ naďalej spoluovláda spoločnú prevádzku.
               
            
               
                  B33D
               
               
                  Odseky 21A a B 33A–B 33C sa neuplatňujú na nadobudnutie podielu v spoločnej prevádzke v prípade, keď strany podieľajúce sa na spoluovládaní, vrátane účtovnej jednotky nadobúdajúcej podiel v spoločnej prevádzke, sú pod spoločnou kontrolou tej istej najvyššej ovládajúcej strany alebo tých istých najvyšších ovládajúcich strán, a to tak v období pred nadobudnutím podielu ako aj v období po jeho nadobudnutí, a keď toto ovládanie nie je prechodné.
               
            V dodatku C sa dopĺňa odsek C1AA a odsek C14A s príslušnými názvami.
      DÁTUM ÚČINNOSTI
      …
      
               
                  C1AA
               
               
                  
                     Účtovaním nadobudnutia podielov v spojených prevádzkach (zmeny IFRS 11), ktoré bolo vydané v máji 2014, sa zmenil názov uvedený za odsekom B33 a pridali sa odseky 21A, B33A–B33D a C14A a ich príslušné názvy. Účtovná jednotka uplatňuje tieto zmeny prospektívne na ročné obdobia začínajúce sa 1. januára 2016 alebo po tomto dátume. Povoľuje sa skoršie uplatňovanie. Ak účtovná jednotka uplatní uvedené zmeny na skoršie obdobie, zverejní túto skutočnosť.
                  …
               
            
         Účtovanie nadobudnutia podielov v spoločných prevádzkach
      
      
               
                  C14A
               
               
                  
                     Účtovaním nadobudnutia podielov v spojených prevádzkach (zmeny IFRS 11), ktoré bolo vydané v máji 2014, sa zmenil názov uvedený za odsekom B33 a pridali sa odseky 21A, B33A–B33D a C14A a ich príslušné názvy. Účtovná jednotka uplatňuje tieto zmeny prospektívne na nadobudnutia podielov v spoločných prevádzkach, v ktorých činnosť spoločnej prevádzky predstavuje podnik, ako je vymedzené v IFRS 3, a to v prípade, že sa nadobudnutie uvedených podielov uskutočnilo od začiatku prvého obdobia, v ktorom sa uvedené zmeny uplatňujú. Sumy vykázané v prípade nadobudnutia podielov v spoločných prevádzkach uskutočneného v predchádzajúcich obdobiach sa preto neupravujú.
               
            
         Následné zmeny IFRS 1 Prvé uplatnenie medzinárodných štandardov finančného výkazníctva
         
      
      Pridáva sa odsek 39W.
      DÁTUM ÚČINNOSTI
      …
      
               
                  39W
               
               
                  
                     Účtovanie nadobudnutia podielov v spojených prevádzkach (zmeny IFRS 11), ktoré bolo vydané v máji 2014, zmenený odsek C5. Účtovná jednotka uplatňuje túto zmenu na ročné obdobia, ktoré sa začínajú 1. januára 2016 alebo neskôr. Ak účtovná jednotka uplatňuje súvisiace zmeny IFRS 11 vyplývajúce z Účtovania nadobudnutia podielov v spojených prevádzkach (zmeny IFRS 11) na skoršie obdobie, zmena odseku 5 sa uplatňuje na uvedené skoršie obdobie.
               
            V dodatku C sa mení odsek C5.
      
         Dodatok C
      
      
         Výnimky pri podnikových kombináciách
      
      …
      
               
                  C5
               
               
                  Výnimka v prípade minulých podnikových kombinácií sa takisto vzťahuje aj na minulé investície v pridružených podnikoch, v podieloch na spoločnom podnikaní a v podieloch v spoločných prevádzkach, pri ktorých činnosť v spoločnej prevádzke predstavuje podnik, ako je vymedzené v IFRS 3. Dátum zvolený podľa odseku C1 sa následne vzťahuje rovnako na všetky takéto nadobudnutia.
               
            
         (1)  Ak účtovná jednotka uplatní tieto zmeny, ale zatiaľ neuplatňuje IFRS 9, každý odkaz v týchto zmenách na IFRS 9 sa považuje za odkaz na štandard IAS 39 Finančné nástroje: vykazovanie a oceňovanie.